മലയാള സബ്ടൈറ്റിന് സന്ദര്‍ശിക്കുക http://malayalamsubtitles.blogspot.in/
പരിഭാഷ: അവര്‍ കരോളിന്‍ Translation: Our Caroline
എല്ലാ കര പ്രദേശങ്ങള്‍ക്കും അകലെയാണ്...
സമുദ്രം.
ഭൂമിയുടെ ഉപരിതലത്തിന്‍റെ, പകുതിയിലേറെ ഭാഗത്തെ മൂടുന്നത് സമുദ്രങ്ങളാണ്.
എന്നിട്ടും, സമുദ്രത്തിന്‍റെ കൂടുതല്‍ ഭാഗങ്ങളും, നമ്മുടെ കൈയെത്തും ദൂരത്തിനുമപ്പുറത്താണ്.
സമുദ്രത്തിന്‍റെ കൂടുതല്‍ ഭാഗങ്ങളും, ഫലത്തില്‍ ശൂന്യമാണ്.
ജലമയമായ ഒരു മരുഭൂമിയാണിത്‌.
ഇവിടെയുള്ള എല്ലാ ജീവനുകളും, ഭക്ഷണത്തിനായുള്ള നിരന്തര അന്വേഷണത്തില്‍ കുടുങ്ങിപ്പോയവരാണ്.
വിലപിടിച്ച ഊര്‍ജ്ജം സംരക്ഷിക്കാനുള്ള...
"തുറന്ന സമുദ്രത്തി"ലെ (Open Ocean) പോരാട്ടമാണിത്.
മത്സ്യങ്ങളിലെ ഏറ്റവും വലുതും...
30 ടണ്‍ ഭാരവും, 12 മീറ്റര്‍ നീളവുമുള്ള...
തിമിംഗല സ്രാവുകളില്‍ (Whale Shark), ഒന്നാണിത്.
കടലിലെ വെറും അതിസൂക്ഷ്‌മജീവികളായ, "പ്ലാങ്ക്റ്റനു"കളാണ് (Plankton), ഇവരുടെ ഭീമന്‍ ശരീരത്തെ...
നിലര്‍ത്തിപ്പോരുന്നത്.
ഇരതേടല്‍ നിലങ്ങള്‍ക്കിടയിലെ, സ്ഥിരപരിചിതമായ യാത്രാമാര്‍ഗ്ഗത്തിലൂടെ...
തിമിംഗല സ്രാവുകള്‍ (Whale Shark) സഞ്ചരിക്കുകയാണ്.
ഫെബ്രുവരി മാസത്തില്‍, വെനിസ്വേലയുടെ തീരത്തുനിന്നുമകലെയായി, "പ്ലാങ്ക്റ്റനു"കള്‍ (Plankton)...
തിമിംഗല സ്രാവുകളെ (Whale Shark), ഉപരിതലത്തിലേക്ക് ആകര്‍ഷിച്ചിരിക്കുന്നു.
മറ്റുള്ളവര്‍, ഇതിനോടകം തന്നെ ഇവിടെയെത്തിയിട്ടുണ്ട്.
"പ്ലാങ്ക്റ്റനു"കളെ (Plankton) ഭക്ഷണമാക്കുകയെന്ന ലക്ഷ്യത്തോടെയാണ്, "ബെയിറ്റ്" മത്സ്യങ്ങള്‍ (Baitfish) എത്തിയിരിക്കുന്നത്.
തിമിംഗല സ്രാവുകള്‍ (Whale Shark), കൃത്യ സമയത്ത് തന്നെയാണ് എത്തിയിട്ടുള്ളത്.
തിമിംഗല സ്രാവിന്‍റെ (Whale Shark) ചുറ്റും കൂടിയിരിക്കുന്ന, ചെറിയ മത്സ്യക്കൂട്ടം വിചിത്രമായി തോന്നാം.
ചെറിയ മത്സ്യങ്ങള്‍, തിമിംഗല സ്രാവിനെ (Whale Shark), ഒരു കവചമായി ഉപയോഗിക്കുകയാണ്.
മറ്റ് ഇരപിടിയന്‍ മത്സ്യങ്ങളും, വളരെ അടുത്ത് പതുങ്ങുന്നുണ്ട്.
ഇതാണ് "യെല്ലോഫിന്‍ ട്യൂണ" (Yellowfin Tuna). വലിയ മത്സ്യത്തിന്‍റെ കാര്യത്തില്‍, ഇവര്‍ക്ക് ജാഗ്രതയുള്ളതായിട്ടാണ് കാണുന്നത്.
ഇത്തരം തിരക്കില്‍ നിന്ന് രക്ഷപെടാനെന്നവണ്ണം, തിമിംഗല സ്രാവ് (Whale Shark), ഊളിയിടുകയാണ്.
സംരക്ഷണം നഷ്ട്ടപ്പെട്ട "ബൈയിറ്റ് ഫിഷ്‌"കളെ (Baitfish) ആക്രമിക്കാനുള്ള അവസരം, "ട്യൂണ"കള്‍ക്ക് (Tuna) ഇപ്പോള്‍ ലഭിച്ചിരിക്കുന്നു.
പക്ഷേ, അപ്പോളാണ്...
ഭീമന്‍ സ്രാവ് മടങ്ങിയെത്തിയത്.
ഒരു വലിയ വായ നിറച്ച് "ബെയിറ്റ് ഫിഷ്‌"കളെ (Baitfish), ഭീമന്‍ മത്സ്യം അകത്താക്കിയിരിക്കുകയാണ്.
അങ്ങനെ തോന്നാമെങ്കിലും, തിമിംഗല സ്രാവുകളുടെ (Whale Shark), ഏക ഭക്ഷണമല്ല "പ്ലാങ്ക്റ്റനു"കള്‍ (Plankton).
സ്രാവുകളും (Shark), "ട്യൂണ"കളും (Tuna) ഒന്നിച്ചാണ് ഭക്ഷണം കഴിക്കുന്നത്.
പക്ഷേ, "ട്യൂണ"കള്‍ (Tuna) ജാഗ്രതയോടെ ഇരുന്നേ പറ്റൂ.
കാരണം, അവര്‍ പോലും തിമിംഗല സ്രാവിന്‍റെ (Whale Shark) ഭക്ഷണമായിത്തീരാം.
ഇവിടെയുള്ള ഇരപിടിയന്മാര്‍, അവര്‍ക്ക് കിട്ടാവുന്നത്രയും, കഴിയുന്ന സമയത്ത് നേടിയെടുത്തേ മതിയാവൂ.
കാരണം, ഇത്തരം സംഭവങ്ങള്‍ ഒരു പാട് നേരം നീണ്ടു നില്‍ക്കില്ല.
നിരവധി പേര്‍ ആശ്രയിക്കുന്ന, നിബിഡമായ മത്സ്യക്കൂട്ടങ്ങള്‍...
ജലത്തിന്‍റെ സ്ഥിതി അനുകൂലമാകുമ്പോള്‍ മാത്രമേ, ഇങ്ങനെ ഒരിടത്തേക്ക് കൂടിച്ചേരുകയുള്ളു.
കൂടുതല്‍ ഇരപിടിയന്മാരും, തങ്ങളുടെ കൂടുതല്‍ സമയവും, തുറന്ന സമുദ്രത്തില്‍ (Open Ocean) യാത്രചെയ്യാനാണ് ചിലവഴിക്കുന്നത്.
അവസാനമില്ലാത്ത അന്വേഷണത്തിലാണവര്‍.
"പ്ലാങ്ക്റ്റനു"കളെ (Plankton) ഭക്ഷണമാക്കുന്ന, "റേ" (Ray) മത്സ്യങ്ങളും, കുറഞ്ഞ അധ്വാനത്തില്‍ സഞ്ചരിക്കുന്നവരാണ്.
കാര്യക്ഷമമായി ഊര്‍ജ്ജം വിനിയോഗിക്കാന്‍ കഴിയുന്ന ജീവികളിലൊന്നായ...
"ഓഷ്യാനിക് വൈറ്റ്ടിപ്പ് സ്രാവ്" (Oceanic Whitetip Shark) ആണിത്.
തുറന്ന സമുദ്രത്തിന്‍റെ (Open Ocean) ശൂന്യ ഭാഗങ്ങളില്‍, ഇരയുടെ സ്ഥാനം നിര്‍ണ്ണയിക്കാന്‍ കഴിയുന്ന, പ്രത്യേക കഴിവുള്ളവരാണിവര്‍.
സമുദ്രത്തിന്‍റെ മുകള്‍ത്തട്ടിലെ 100 മീറ്ററിലാണ്, ഇവര്‍ റോന്തുചുറ്റുന്നത്.
വായുവില്‍ ഗന്ധമെന്നപോലെയാണ്, ജലത്തില്‍ സ്വാദ്.
ജലത്തിലെ ഏറ്റവും നേരിയ "സ്വാദ്" പോലും തിരിച്ചറിയാന്‍, ഈ സ്രാവിന് കഴിയും.
ചെറിയ വഴികാട്ടി മത്സ്യവും (Pilot Fish), സ്രാവിനൊപ്പം നീന്തുന്നുണ്ട്.
ചെറിയ മീനുകളേക്കാള്‍ വേഗതയില്‍ ഭക്ഷണം കണ്ടെത്താന്‍, സ്രാവുകള്‍ക്കാവും.
സ്രാവിന്‍റെ ഭക്ഷണാവശിഷ്‌ടങ്ങള്‍ ശേഖരിക്കാന്‍, ചെറിയ മീനുകള്‍ക്ക് കഴിയുകയും ചെയ്യും.
ഇവരുടെ നീണ്ടതും, ഉറച്ചതുമായ, "മാറത്തുള്ള മീന്‍ചിറകുകള്‍" (Pectoral Fin) മൂലം...
വളരെ കുറച്ച് ഊര്‍ജ്ജം ചിലവഴിച്ചു കൊണ്ട്, ജലത്തിലൂടെ സഞ്ചരിക്കാന്‍ ഇവര്‍ക്ക് കഴിയും.
"റെയിന്‍ബോ റണ്ണര്‍" മത്സ്യങ്ങളുടെ (Rainbow Runner) ഒരു കൂട്ടത്തിനെ, ഈ സ്രാവ് (Shark) കണ്ടെത്തിയിട്ടുണ്ട്.
അവസരം ലഭിച്ചാല്‍, ഒരെണ്ണത്തിനെ സ്രാവ് അകത്താക്കും.
പക്ഷേ, വേഗതയും, സാമര്‍ത്ഥ്യവുമുള്ള "റെയിന്‍ബോ റണ്ണര്‍" മത്സ്യങ്ങളെ, വേഗത്തില്‍ പിടിക്കാനാവില്ല.
അതുകൊണ്ട് തന്നെ, സ്രാവ് അവസരം കാത്തിരിക്കുകയാണ്.
അവസാനത്തെ അവസരമെന്ന നിലയില്‍...
പിടിക്കാന്‍ കഴിയുന്ന, ദുര്‍ബലനായ ഒരു മീനിനെ, സ്രാവ് കണ്ടെത്തിയേക്കാം.
വേട്ടക്കാരന്‍റെ...
അവസാനമില്ലാത്ത കാത്തിരിപ്പ് തുടരുകയാണ്.
കരയില്‍ നിന്നും വളരെ അകലെ, ഡോഫിനുകളുടെ ആവേശത്തിമര്‍പ്പാണിത്.
ഈ ഡോള്‍ഫിന്‍ (Dolphin) കൂട്ടത്തില്‍, 500 അംഗങ്ങളുണ്ട്.
ചുറ്റുവട്ടത്തെവിടെയോ ഭക്ഷണമുണ്ടെന്ന്, അവര്‍ തിരിച്ചറിഞ്ഞിട്ടുണ്ട്. അവിടേക്ക് മുന്നേറാനാണ്, ഇവര്‍ ഇങ്ങനെ മത്സരിക്കുന്നത്.
വാര്‍ത്ത എല്ലായിടവും പരന്നതിനാല്‍, അനേകം കൂട്ടങ്ങള്‍ അവിടേക്കുള്ള യാത്രയിലാണ്.
പോര്‍ച്ചുഗലിന്‍റെ 1000 മൈലുകള്‍ക്ക് പടിഞ്ഞാറ്,
അഗ്നിപര്‍വ്വത ദ്വീപുകളായ, "അസോര്‍സ്‍"കളിലേക്കാണ് (Azore), ഇവരെല്ലാം പോകുന്നത്.
തങ്ങള്‍ക്കു മുന്‍പിലുള്ള ജലത്തെ, "സോണാര്‍" (Sonar) ഉപയോഗിച്ച്, ഡോള്‍ഫിനുകള്‍ സൂക്ഷ്മമായി പരിശോധിക്കും.
അവര്‍ ലക്ഷ്യത്തിന് വളരെ അടുത്താണ്.
ഇതായിരുന്നു, അവരുടെ ലക്ഷ്യം.
ഇതാണ്, "സ്കാഡ്‌ മാക്കെറെല്‍" (Scad Mackerel).
ഒരൊറ്റ ഡോള്‍ഫിന്, ഈ മത്സ്യത്തെ പിടിക്കാന്‍ പ്രയാസമാണ്.
ഊര്‍ജ്ജ നഷ്ടം ഒഴിവാക്കാന്‍ വേണ്ടി, അവര്‍ ഒരു കൂട്ടമായി പ്രവര്‍ത്തിക്കും.
മത്സ്യങ്ങളെ ഓടിക്കുകയും, ഉപരിതലത്തിന് അഭിമുഖമായി എത്തിച്ച്, കെണിയിലാക്കുകയും ചെയ്യും.
അവിടെ, മറ്റ് ഇരപിടിയന്മാരും കാത്തിരിപ്പമുണ്ട്.
ഭീമന്‍ കടല്‍പക്ഷികള്‍ (Cory's shearwater)‍...
ഡോള്‍ഫിനുകള്‍, ഇരയെ ഉപരിതത്തിലേക്ക് ഓടിക്കുന്നതും കാത്തിരിക്കുകയാണ്.
ഇപ്പോള്‍, പക്ഷികള്‍ക്ക്‌, 20 മീറ്ററിനും, അതിനുമപ്പുറത്തേക്ക് മുങ്ങാംകുഴിയിടാനും...
മീനുകളെ പിടിക്കാനും കഴിയും.
"ബെയിറ്റ്ബാള്‍" മത്സ്യങ്ങള്‍ (Baitball), താഴേക്ക് മടങ്ങിപോവുന്നത്, ഡോള്‍ഫിനുകള്‍ തടയുകയും ചെയ്യും.
അവര്‍ക്കാവശ്യമായത് കിട്ടിയതോടെ, ഡോള്‍ഫിനുകള്‍ മടങ്ങുകയാണ്.
ഒടുവില്‍, പക്ഷികള്‍ക്ക് മുങ്ങാംകുഴിയിടാവുന്ന ദൂരത്തിനും താഴേക്ക്, "മാക്കെറെല്‍"കള്‍ (Mackerel) മുങ്ങിയിരിക്കുന്നു.
സൂര്യന്‍ അപ്രത്യക്ഷമാകുന്നതോടെ, തീവ്രമായ മാറ്റങ്ങള്‍ സമുദ്രത്തിലുണ്ടാകും.
ആഴങ്ങളിലെ "പ്ലാങ്ക്റ്റനു"കള്‍ (Plankton), മുകളിലേക്ക് ഉയരാന്‍ തുടങ്ങിയിരിക്കുകയാണ്.
വിശപ്പുള്ള മറ്റൊരു സൈന്യം, അത് സ്വീകരിക്കാന്‍ തയ്യാറെടുക്കുന്നുമുണ്ട്.
എല്ലാ രാത്രിയിലും, സാഹചര്യങ്ങള്‍ അനുകൂലമായ സ്ഥലങ്ങളില്‍...
എണ്ണിത്തിട്ടപ്പെടുത്താനാവാത്ത വണ്ണം, മില്യനുകളോളം ജീവികള്‍, ഭക്ഷണം തേടി...
ആഴങ്ങളില്‍ നിന്ന് ഉപരിതലത്തിലേക്ക് വരാറുണ്ട്.
15 സെന്റിമീറ്റര്‍ നീളമുള്ള, ഒരു കുഞ്ഞ് "സെയില്‍ ഫിഷ്‌" (Sailfish) ആണിത്.
വഴിയിലുള്ള എല്ലാത്തിനേയും, ഇവന്‍ കപ്പും.
3 വര്‍ഷത്തിനുള്ളില്‍, സമുദ്രത്തിലെ പ്രബലരായ വേട്ടക്കാരില്‍ ഒരാളായി, ഈ "സെയില്‍ ഫിഷ്‌" ( Sailfish) മാറും.
അപ്പോള്‍ ഇവര്‍ക്ക്, 60 കിലോ ഭാരമുണ്ടാവും.
എന്നിരുന്നാലും, ഇപ്പോളിവര്‍ എളുപ്പത്തില്‍ ആക്രമിക്കപ്പെടാവുന്ന അവസ്ഥയിലാണ്.
ഈ "മാന്റ റെയ്"കള്‍ (Manta Ray), ഭീമന്മാരാണ്.
കുറുകെ എട്ടു മീറ്റര്‍ വലിപ്പവും, രണ്ട് ടണ്ണിലധികം ഭാരവും ഇതിനുണ്ട്.
"മാന്റ റെയ്"യുടെ (Manta Ray) തലയ്ക്ക് ഇരു വശവുമുള്ള, കത്തിപോലെ ഉന്തിനില്‍ക്കുന്ന ഭാഗങ്ങള്‍...
"പ്ലാങ്ക്റ്റനു"കളെ (Plankton), ഇവരുടെ വായിലേക്ക് എത്തിക്കാന്‍ സഹായിക്കും.
പ്രഭാതം തിരികെയെത്തുന്നതോടെ, "പ്ലാങ്ക്റ്റനു"കള്‍(Plankton) ആഴങ്ങളിലേക്ക് തിരികെപ്പോവും.
അവരെ പിന്തുടരണമെങ്കില്‍, നമ്മള്‍ ഒരു അന്തര്‍വാഹിനി ഉപയോഗിച്ചേ മതിയാവൂ.
നമ്മള്‍ ഇരുട്ടിലേക്ക് താണു പോകുന്തോറും, മര്‍ദ്ദം കൂടുകയും, അന്തരീക്ഷ ഊഷ്മാവ് കുറയുകയും ചെയ്യും.
500 മീറ്ററുകള്‍ക്ക് താഴെ, വിചിത്രമായ പുതിയ ജീവികള്‍ പ്രത്യക്ഷപ്പെട്ടു തുടങ്ങുകയാണ്.
ഇരുണ്ട വിശാലതയില്‍ തൂങ്ങിനില്‍ക്കാന്‍, ഭ്രമാത്മകമായ ആകൃതികള്‍, ഇവരെ സഹായിക്കുന്നുണ്ട്.
ആഴം കുറഞ്ഞ ജലത്തിലെ, നമുക്ക് പരിചിതമായ ജീവികളെപ്പോലെയാണ് ഇവിടുത്തെ ചില ജീവികള്‍.
മറ്റുള്ളവര്‍ വര്‍ഗീകരണത്തിന് വഴങ്ങുന്നവരല്ല.
ചുറ്റുപാടെല്ലാം, കാര്‍ബണ്‍ അടങ്ങിയ കണങ്ങള്‍ (Organic Particle), താഴേക്ക് ഒഴുകി എത്തുകയാണ്.
മുകളിലെ, പ്രകാശമാനമായ ജലത്തില്‍ കൂട്ടം കൂടിയിട്ടുള്ള ജീവികളില്‍ നിന്നുള്ള, ജൈവാവശിഷ്‌ടങ്ങളാണ്‌ "മറൈന്‍ സ്നോ" (Marine Snow).
ഈ "സ്നോ" (Snow), കടല്‍ ചിലന്തിയെപ്പോലെയുള്ള (Sea Spider), ഇവിടെയുള്ള ഒരുപാട് പേരുടെ ഭക്ഷണമാണ്.
ഞണ്ടിന്‍റെയും (Crab), ചെമ്മീനിന്‍റെയും (Shrimp), ഒരു ചെറിയ ബന്ധുവാണ്, കടല്‍ ചിലന്തി (Sea Spider).
കാലുകള്‍ പോലെയുള്ള, വിചിത്രമായ അവയവങ്ങള്‍ (Appendage), തൂവല്‍ കൊണ്ട് പൊതിഞ്ഞവയാണ്. ഇവരെ മുങ്ങാതിരിക്കാന്‍ സഹായിക്കുന്നത് ഈ കാലുകളാണ്.
"മറൈന്‍ സ്നോ"യെ (Marine Snow) കുടുക്കാനും...
വളരെ ശ്രദ്ധയോടെ തുടച്ച്, താടിയെല്ലുകള്‍ക്കിടയിലേക്ക് എത്തിക്കാനും, ഈ കാലുകള്‍ക്ക് കഴിയും.
ഒരു "സോടൂത്ത് ഈല്‍" (Sawtooth Eel), ചലനമില്ലാതെ നിവര്‍ന്നു നില്‍ക്കുകയാണ്.
എപ്പോഴും മുകളിലേക്ക് വീക്ഷിച്ചു കൊണ്ട്, ഉപരിതലത്തില്‍ നിന്ന് മങ്ങിയും, ചിമ്മിയും എത്തുന്ന പ്രകാശത്തിനെതിരായി...
നിഴല്‍ വീഴ്ത്തിക്കൊണ്ട്‌, ഇവര്‍ ഇരയെ അന്വേഷിക്കുകയാണ്.
കൊത്താവുന്ന അകലത്തിലേക്ക് ഇരകള്‍ എത്തുമ്പോഴേക്കും, ദിവസങ്ങള്‍ കഴിഞ്ഞിട്ടുണ്ടാവും.
കൂടുതല്‍ താഴേക്ക് എത്തുമ്പോള്‍, ഇരുട്ട് പൂര്‍ണ്ണമായി മൂടിയിരിക്കുന്നു.
സൂര്യപ്രകാശത്തിന്‍റെ ഒരു അടയാളത്തിനും, ഇത്രയും ആഴത്തില്‍ ആഴ്ന്നിറങ്ങാനാവില്ല.
ഭക്ഷണം വളരെ വിരളമായതിനാല്‍, ആര്‍ക്കും ഒട്ടും ഊര്‍ജ്ജം നഷ്ട്ടപ്പെടുത്താനാവില്ല.
ഒരു "ഡമ്പോ" നീരാളി (Dumbo Octopus), തന്‍റെ വീതിയുള്ള ചിറകുകള്‍ ജലത്തില്‍ മെല്ലെ തട്ടുകയേ ഉള്ളു.
മുകളിലെ, ആഴം കുറഞ്ഞ ജലത്തിലെ തന്‍റെ ബന്ധു ഉപയോഗിക്കുന്നതു പോലെയുള്ള, "പ്രവാഹങ്ങള്‍കൊണ്ടുള്ള ചലിക്കല്‍" (Jet Propulsion) ഇവര്‍ക്കാവശ്യമില്ല.
"വാമ്പയറോട്യൂതിസ്"കളുടെ (Vampyroteuthis), വിചിത്രമായ ഈ ലോകത്തെ, ഏറ്റവും വിചിത്രമായതും...
നരകത്തില്‍ നിന്നും വരുന്നതുമായ, "വാമ്പയര്‍ സ്ക്യുഡ്" (Vampire squid) ആണിത്.
ഇതിനെ ശല്യപ്പെടുത്തിയാലും, കുറച്ചു ദൂരേക്ക്‌ മാത്രമേ ഇത് പിന്‍വാങ്ങുകയുള്ളു.
അതിനെ നമുക്ക് പിന്തുടരാം. ഇവര്‍ക്ക് വളരെ പ്രത്യേകമായ ഒരു പ്രതിരോധമുണ്ട്.
"വാമ്പയര്‍ സ്ക്യുഡ്" (Vampire squid) എന്ത് ചെയ്യുന്നെന്ന് കാണണമെങ്കില്‍, നമ്മള്‍ പ്രകാശം അണച്ചേ തീരു.
"വാമ്പയര്‍ സ്ക്യുഡ്"കള്‍ക്ക് (Vampire squid), അവരുടേതായ പ്രകാശമുണ്ട്.
"ബയോലൂമിനെസെന്റ്‌" (Bioluminescent) ബാക്ടീരിയകള്‍, തങ്ങളുടെ കൈകളിലെ ചില കേന്ദ്രങ്ങളില്‍ നിന്ന് തിളങ്ങുകയും...
ഇരയെ ആശയക്കുഴപ്പത്തിലാക്കുകയും ചെയ്യും.
അത് കണ്ണുകളാണോ?
യഥാര്‍ത്ഥത്തില്‍, അവരുടെ മേലങ്കിയുടെ അറ്റത്തെ പാടുകളാണിവ.
ഈ തിളക്കത്തിലേക്ക് ആക്രമണം ഉണ്ടായാലും, തലയ്ക്ക് കോട്ടം തട്ടാതെ രക്ഷപെടാനാകും.
ഭീഷണി ഇല്ലാതായതോടെ, "വാമ്പയിറോറ്റൂദിസ്" (Vampyroteuthis)...
ഇരുട്ടിലേക്ക് അപ്രത്യക്ഷമായിരിക്കുന്നു.
ഒടുവില്‍, സമുദ്ര നിലത്ത് എത്തിയിരിക്കുന്നു.
2 മൈലുകള്‍ക്കും താഴെയുള്ള ഇവിടെ, ഉപരിതലത്തേക്കാള്‍ 300 ഇരട്ടി മര്‍ദ്ദമാണുള്ളത്‌.
"മറൈന്‍ സ്നോ" (Marine Snow), ഇവിടെ വരെ ഒഴുകി എത്തണമെങ്കില്‍, ഏതാനും മാസങ്ങള്‍ വേണ്ടിവരും.
ഭൂഖണ്ഡങ്ങളുടെ, പാറ നിറഞ്ഞ അതിര്‍ത്തികള്‍ കടന്ന്‍ പോകുമ്പോള്‍...
അതി വിശാലമായ ഭൂതലമാണ്, മുന്നില്‍ എത്തുന്നത്.
ആയിരക്കണക്കിന് മൈലുകളോളം വലിപ്പമുള്ള ഈ ഭൂതലം...
ക്രമേണ താഴേക്ക് മുങ്ങുകയാണ്.
ചേറില്‍, മങ്ങിയ ചില അടയാളങ്ങളുണ്ട്. ഇവിടെയിപ്പോഴും ജീവനുണ്ടെന്നതിന്‍റെ തെളിവാണത്.
ഇവയൊക്കെ, ആ ജീവനുകളില്‍ ചിലതാണ്.
അടിഞ്ഞു കൂടുന്ന വസ്തുക്കളെ, "സീ അര്‍ച്ചിനു"കള്‍ (Sea Urchin) വേര്‍തിരിക്കുകയാണ്.
കാല്‍ വിരലറ്റത്ത് നിലയുറപ്പിച്ചിരിക്കുന്ന, ചെമ്മീനുകളാണിത് (Shrimp).
ശ്രദ്ധയാകര്‍ഷിക്കുന്ന പദാര്‍ത്ഥങ്ങളെ, പൂര്‍ണ്ണ തൃപ്തരാകാതെ തിരയുകയാണവര്‍.
പക്ഷേ, മറ്റെല്ലായിടത്തേയും ആഴക്കടലിലുള്ളതു പോലെ, എവിടെയൊക്കെ ഇരതേടുന്നവരുണ്ടോ, അവിടെയെല്ലാം വേട്ടക്കാരുമുണ്ട്.
ഇതൊരു "മങ്ക്ഫിഷ്‌" ( Monkfish) ആണ്. മണ്ണില്‍ നിന്ന് ഇവരെ വേര്‍ത്തിരിച്ചറിയുകയെന്നത്, ഏറെക്കുറെ അസാധ്യമാണ്.
ഇരയെ നിങ്ങളുടെയടുത്തേക്ക് ആകര്‍ഷിച്ച് ഇരപിടിക്കാമെങ്കില്‍, എന്തിനാണ് പിന്തുടര്‍ന്ന് ഊര്‍ജ്ജം നഷ്ട്ടപ്പെടുത്തുന്നത് ?
ഒരു പക്ഷേ, ആ ഇര അല്പം വലുതായിരുന്നു.
ശരിയായ വലിപ്പമുള്ള ഭക്ഷണം പ്രത്യക്ഷമാവുന്നത് വരെ, ആവശ്യമെങ്കില്‍ ദിവസങ്ങളോളം കാത്തിരിക്കാന്‍ "മങ്ക്ഫിഷി"നാവും (Monkfish).
എന്നാല്‍ മറുവശത്ത്, "ചീഞ്ഞ മാംസം കഴിക്കുന്നവര്‍" (Scavenger), ഭക്ഷണത്തിനായി നാല് ദിക്കിലും സഞ്ചരിക്കേണ്ടി വരും.
ജലത്തിലെ, ഏറ്റവും ദുര്‍ബലമായ രുചിപോലും തിരിച്ചറിയാന്‍, ഞണ്ടുകള്‍ക്കാവും.
മുകളില്‍ നിന്ന് താഴേക്കൊഴുകി വന്ന ശവ ശരീരം, ഈ രീതിയില്‍ കണ്ടെത്താന്‍ ഞണ്ടുകള്‍ക്ക് സാധിക്കും.
ഇതിനോടകം തന്നെ, ശവശരീരത്തെ, "ഈല്"കള്‍ (Eel) ഭക്ഷണമാക്കിയിരിക്കുകയാണ്.
ജലത്തിലെ ഭീമന്‍ "വുഡ്‍ലൈസ്"കളെപ്പോലെ (Woodlice), ഒരു മീറ്ററിന്‍റെ മൂന്നിലൊന്ന് വലിപ്പമുള്ള, "ഐസോപോഡു"കള്‍ (Isopods)...
ചീഞ്ഞളിഞ്ഞ മാംസം പറിച്ചെടുക്കുകയാണ്.
വരാന്‍ പോകുന്ന മണിക്കൂറുകളില്‍, ഭക്ഷണ വീതത്തിനു വേണ്ടി...
എല്ലാത്തരം മാംസഭോജികള്‍ക്കുമിടയില്‍ (Scavenger)‍, ഭ്രാന്തമായൊരു മത്സരം രൂപപ്പെടും
തികച്ചും യാദൃച്ഛികമായി, ഒരു വലിയ ഭാഗ്യം സംഭവിച്ചിരിക്കുകയാണ്.
ഒരു "സ്പേം തിമിംഗല"ത്തിന്‍റെ (Sperm Whale) അവശിഷ്ടങ്ങളാണിത്.
5 മാസങ്ങള്‍ക്കു മുന്‍പോ, അതിന് മുന്‍പോ മരിച്ചതാണിത്.
കുറച്ചു മാത്രമേ ബാക്കിയുള്ളെങ്കിലും, തിമിംഗലത്തിന്‍റെ മാംസളമായ കൊഴുപ്പ്, അതിന്‍റെ എല്ലുകളില്‍ തൂങ്ങിക്കിടക്കുന്നുണ്ട്.
ഒരു മൈല്‍ ചുറ്റുവട്ടത്തുള്ള ജീവനുകളെ, ഈ മാംസം പോഷിപ്പിച്ചിരിക്കുകയാണ്.
പക്ഷേ, സദ്യയിപ്പോള്‍ ഏറെക്കുറെ അവസാനിച്ചിരിക്കുന്നു.
അഴുകിയ മാംസത്തിന്‍റെ, അവശേഷിക്കുന്ന അവസാന ഭാഗങ്ങള്‍, കുറുകെ ഒരു മീറ്റര്‍ നീളമുള്ള, "സ്പൈഡര്‍ ക്രാബു"കള്‍ (Spider Crab), ഇപ്പോഴും ശേഖരിക്കുകയാണ്.
കുറച്ച് ആഴ്ച്ചകള്‍ കഴിയുമ്പോള്‍, ശൂന്യമായ അസ്ഥികളല്ലാതെ മറ്റൊന്നും അവശേഷിക്കില്ല.
അടുത്ത ശവശരീരം താഴേക്ക് എത്തുന്നത് വരെ, ഞണ്ടുകള്‍ക്ക് ആഹാരമില്ലാതെ ജീവിച്ചേ പറ്റൂ.
പക്ഷേ, എല്ലാ ഭക്ഷണവും, സൂര്യപ്രകാശമുള്ള മുകളിലത്തെ ലോകത്ത് നിന്നല്ല വരുന്നത്.
അറ്റ്ലാന്റിക് സമുദ്രത്തിന്‍റെ (Atlantic Ocean) നിലം, ഒരു ഭീമന്‍ അഗ്നിപര്‍വ്വത നിരയാല്‍, രണ്ടായി പിളര്‍ന്നിരിക്കുകയാണ്.
ഒരിടത്തും വേര്‍പ്പെടാത്ത ഈ അഗ്നിപര്‍വ്വത നിര...
45,000 മൈലുകള്‍, ഭൂമിയെ ചുറ്റുന്നുണ്ട്.
വലിയ വിടവുകളാല്‍ ഛേദിക്കപ്പെട്ട സ്ഥലങ്ങളില്‍, വിടവുകളില്‍ നിന്ന്, അതീവ താപമുള്ള ജലം പുറത്തേക്ക് വരാറുണ്ട്.
ധാതുക്കള്‍ അലിഞ്ഞു ചേര്‍ന്ന ഈ ജലം, തണുത്തുറഞ്ഞ ആഴങ്ങളെ ഉണക്കുകയാണ്.
"സള്‍ഫൈഡ്" (Sulfide) ധൂമപടലങ്ങള്‍ സാന്ദ്രീകരിക്കപ്പെട്ട്, മൂന്ന് നില കെട്ടിടത്തിന്‍റെ പൊക്കത്തില്‍ ഉയര്‍ന്നുനില്‍ക്കുന്ന, ചിമ്മിനികളായി മാറിയിരിക്കുകയാണ്.
പൊള്ളുന്ന ചൂടുള്ള ഈ രാസദ്രാവകം, 400 ഡിഗ്രി താപനിലയില്‍...
മാരകമായ വിഷമായി, ജീവന്‍റെ കൂടുതല്‍ രൂപങ്ങള്‍ക്കും ഭീഷണിയായിത്തീരും.
പക്ഷേ, ഒരു പ്രത്യേക തരം ബാക്ടീരിയകള്‍, അമ്പരപ്പിക്കുന്ന രീതിയില്‍, ഇവിടെ വളര്‍ന്നിരിക്കുകയാണ്.
ബാക്ടീരിയകളെ ഭക്ഷിച്ചു കൊണ്ട്, അനേകം ചെമ്മീനുകളും (Shrimp) ഇവിടെയുണ്ട്‌.
അതുകൊണ്ട്, സൂര്യന്‍റെ ശക്തിയ്ക്കെത്താവുന്ന വിദൂരതയ്ക്കും അപ്പുറത്ത്...
സമ്പന്നവും, സ്വയം പര്യാപ്തവുമായ ഒരു വര്‍ഗ്ഗം നിലനില്‍ക്കുകയാണ്.
ഭൂമിയുടെ ഉരുകിയ അക കാമ്പില്‍ നിന്നും നേരിട്ടാണ്, ഇവര്‍ തങ്ങള്‍ക്കാവശ്യമുള്ള ഊര്‍ജ്ജം വലിച്ചെടുക്കുന്നത്.
ഭൂമിയുടെ മറുവശത്ത്‌, ജപ്പാന്‍റെ പടിഞ്ഞാറന്‍ പസഫിക്ക് അതിര്‍ത്തിയില്‍...
ചൂടേറിയ ലാവാദ്വാരങ്ങളുടെ മറ്റൊരു പരമ്പരയായ, "ഡ്രാഗണ്‍' (Dragon) ചിമ്മിനികള്‍, ഇരുട്ടില്‍ പൊട്ടിത്തെറിച്ചുകൊണ്ടിരിക്കുകയാണ്.
വ്യത്യസ്തരാണെങ്കിലും, ഇവിടെയും ചില ബാക്ടീരിയകള്‍, സമാനമായ രീതിയില്‍ വളരുന്നുണ്ട്.
കവച ജന്തു വര്‍ഗ്ഗത്തില്‍പ്പെട്ടവര്‍ (Crustacean), ഇവിടെ കൂടുതലുണ്ട്. അറ്റ്ലാന്റിക്കിലെ ചൂടേറിയ...
ലാവാദ്വാരങ്ങള്‍ക്ക് ചുറ്റുമുള്ള കവച ജീവികളേക്കാള്‍‍, പൂര്‍ണ്ണമായും വ്യത്യസ്തരായ വര്‍ഗ്ഗങ്ങളാണിവ.
മൃദു രോമങ്ങളുടെ പടച്ചട്ടയണിഞ്ഞ, ഈ "സ്ക്വാട്ട് ലോബ്സ്റ്റ"റുകള്‍ (Squat Lobster)...
അതീവ താപമുള്ള ജലധാരകള്‍ക്കടുത്ത്, പരസ്പരം ഉന്തിത്തള്ളുകയാണ്.
ബാക്ടീരിയകളെ ഭക്ഷിക്കാനാവുന്ന, മികച്ച സ്ഥലങ്ങള്‍ക്ക് വേണ്ടിയാണ് ഈ ബഹളം.
അറ്റ്ലാന്‍റിക്കിലെ ലാവാദ്വാരങ്ങളെപ്പോലെ, ഈ ലാവാദ്വാരങ്ങളും, ഒറ്റപ്പെട്ട മരുപ്പച്ചകളാണ്.
വലിയ ദൂരങ്ങളിലായി വേര്‍പ്പെട്ടു കിടക്കുന്നതിനാല്‍, ഓരോ സമൂഹവും സമാനതകളില്ലാത്തതാണ്.
പസഫിക്ക് സമുദ്രത്തിന്‍റെ മറുവശത്ത്, "ഗലാപ്പഗോസ്" ദ്വീപിന്‍റെ (Galapagos) ആഴങ്ങളിലേക്ക് പോയാല്‍...
അതീവ താപമുള്ള ജലത്തെ പുറത്തു വിടുന്ന, മറ്റുള്ള വിടവുകളേയും കാണാം.
ഒന്നര മൈല്‍ ആഴത്തിലെ, "നയന്‍ നോര്‍ത്ത്" (Nine North), എന്നറിയപ്പെടുന്ന പ്രദേശത്ത്‌...
ഭീമന്‍ "ട്യൂബ്‍വേമു"കളുടെ (Tubeworm) വര്‍ണ്ണ ശബളമായ പ്രകടനത്തെ, പൊക്കമേറിയ ചിമ്മിനികള്‍ സംരക്ഷിക്കുകയാണ്.
ഇത്തരം ലാവാദ്വാരങ്ങള്‍, ധാരാളം ഊര്‍ജ്ജം പുറത്തു വിടുന്നതിനാല്‍...
ചില പുഴുക്കള്‍, 3 മീറ്റര്‍ നീളത്തില്‍ വളരാറുണ്ട്.
നമുക്കറിയാവുന്ന, നട്ടെല്ലില്ലാത്ത നമുദ്ര ജീവികള്‍ക്കിടയില്‍ (Marine Invertebrate), ഏറ്റവും വേഗതയില്‍ വളരുന്നവരാണ് ഇവര്‍.
മൊത്തത്തില്‍, 50തിലധികം വ്യത്യസ്ത വര്‍ഗ്ഗങ്ങളില്‍പ്പെട്ട ജീവികള്‍, ഇവിടെ ജീവിക്കുന്നതായി, ഇതുവരെ കണ്ടെത്തിയിട്ടുണ്ട്.
ഈ കൂട്ടായ്മയിലെ അന്തേവാസികള്‍, വളരെ വേഗതയില്‍ വളരാനുള്ള സാധ്യതയുണ്ട്.
പക്ഷേ, ലാവാദ്വാരങ്ങളിലൂടെ അനന്തമായി ലാവ പ്രവഹിക്കാത്തതിനാല്‍, ഇവരുടെ നിലനില്‍പ്പിന്‍റെ ദൈര്‍ഘ്യം‍, കുറവായിരിക്കും.
പെട്ടന്ന്, പ്രവചിക്കാനാവാത്ത വിധം, ഇവര്‍ ചിലപ്പോള്‍ നിര്‍ജീവമാകാം.
"നയന്‍ നോര്‍ത്തി"ല്‍ (Nine North), 9 മാസങ്ങള്‍ കടന്നു പോയിരിക്കുന്നു.
അടുത്തകാലം വരെ, ജീവന്‍ കൊണ്ട് നിറഞ്ഞിരുന്ന ചിമ്മിനികള്‍...
തണുത്തതും, വന്ധ്യവുമായ, ധാതു സ്‌മാരകങ്ങളായി മാറിയിരിക്കുകയാണ്.
ഭൂവല്‍ക്കത്തിന്‍റെ ആഴങ്ങളിലെവിടെയോ ഉള്ള, ചില ചുഴലിക്കാറ്റുകള്‍ (Eddy)...
അഗ്നിപര്‍വ്വത ഊര്‍ജ്ജത്തെ, മറ്റെവിടേക്കോ മാറ്റിയിരിക്കുന്നു.
ഇത് മൂലം, ഒരു സൂക്ഷ്മലോകം മുഴുവനും ഇല്ലാതായിരിക്കുകയാണ്.
ഈ സ്ഥലങ്ങളില്‍‌, അഗ്നിപര്‍വ്വതങ്ങള്‍ പൊട്ടിത്തെറിച്ചാണ്, സമുദ്രാന്തര്‍ ഭാഗത്തുള്ള ഭീമന്‍ പര്‍വ്വതങ്ങള്‍ രൂപപ്പെട്ടിരിക്കുന്നത്.
അത്തരത്തിലുള്ള 30,000ത്തോളം അഗ്നിപര്‍വ്വതങ്ങള്‍ ഉണ്ടെന്നാണ് കരുതപ്പെടുന്നത്.
സമുദ്ര നിലത്തു നിന്ന് നോക്കിയാല്‍, ചിലതൊക്കെ "എവറസ്റ്റി"നേക്കാള്‍ (Everest) വലുതുമാണ്‌.
കിഴുക്കാംതൂക്കായ പാറകള്‍, മുങ്ങിക്കിടക്കുന്ന അഗ്നിപര്‍വ്വത കൊടുമുടികളായി കുതിച്ചുയരുകയാണ്.
ശക്തമായ ജലപ്രവാഹങ്ങള്‍, പര്‍വ്വതത്തിന്‍റെ പാര്‍ശ്വ ഭാഗത്തു കൂടി വീശിയടിക്കുകയും...
പോഷണങ്ങളെ, ആഴമുള്ള ജലത്തില്‍ നിന്നും പര്‍വ്വതങ്ങളുടെ ശിഖരങ്ങളിലേക്ക് വഹിച്ചുകൊണ്ട് പോവുകയും ചെയ്യും.
വൈവിധ്യവും, ഗംഭീര നിറങ്ങളുമുള്ള ഇത്തരം വര്‍ഗ്ഗങ്ങള്‍ക്ക്...
നങ്കൂരമിടാന്‍ മികച്ച സ്ഥലമാണ്, ദൃഢമായ പാറ നല്‍കുന്നത്.
കുറുകെ നോക്കിയാല്‍, ഏതാനും മീറ്റര്‍ വലിപ്പമുള്ള "സോഫ്റ്റ്‌" പവിഴപ്പുറ്റുകള്‍ (Soft Coral), കടന്നു പോകുന്ന "മറൈന്‍ സ്നോ"യെ (Marine Snow), ശേഖരിക്കുകയാണ്.
"വിപ്പ്" പവിഴപ്പുറ്റുകള്‍ (Whip Coral), ഭക്ഷണത്തിനായി ജലപ്രവാഹങ്ങളെയാണ് ആശ്രയിക്കുന്നത്.
"സ്പോഞ്ചു"കള്‍ (Giant Sponge), തണുത്ത ജലത്തില്‍ നിന്ന്, പോഷകാഹാരം അരിച്ചെടുക്കും.
സമ്പന്നവും, വൈവിധ്യപൂര്‍ണ്ണവുമായ ഒരു സമൂഹം ഇവിടെ പുഷ്പ്പിക്കുന്നുണ്ട്.
കൊടുമുടിക്കു ചുറ്റുമൊഴുകുന്ന, തണുത്ത പ്രവാഹങ്ങളിലെ പോഷണങ്ങളും...
ജൈവാവശിഷ്‌ടങ്ങളുമാണ്, ഈ സമൃദ്ധിയെ നിലനിര്‍ത്തുന്നത്.
എങ്കിലും, കാലാവധി കഴിഞ്ഞ, ഒരു അഗ്നിപര്‍വ്വതത്തിലാണ് ഇവയെല്ലാം പുഷ്പിച്ചിരിക്കു ന്നത്.
സൂര്യന്‍റെ പ്രഭാവം എത്തുന്നതിനും, ഒരു മൈല്‍ താഴെയാണിത്.
ഇതൊരു "നോട്ടിലസ് ആണ് (Nautilus). പകല്‍ സമയം മുഴുവനും, 400 മീറ്റര്‍ ആഴത്തിലാണ് ഇവര്‍ ചിലവഴിക്കുന്നത്.
രാത്രിയാകുന്നതോടെ, ഭക്ഷണം തേടി ഇവര്‍ മണല്‍ത്തിട്ടകളിലേക്ക് ഉയരും.
പൊങ്ങിക്കിടക്കാന്‍ സഹായിക്കുന്ന, വായു നിറഞ്ഞ അറകള്‍, ഇവരുടെ പുറന്തോടിനുള്ളിലുണ്ട്.
ഇവയാണ് ആഴം നിയന്ത്രിക്കുന്നത്.
ഒരു കുഴലിലൂടെ പ്രവഹിക്കുന്ന ജലധാര, ഇവയ്ക്കുള്ള ഊര്‍ജ്ജം നല്‍കുന്നു.
പക്ഷേ, ആദ്യം സഞ്ചരിക്കുന്നത് പുറന്തോടായതിനാല്‍, എവിടേക്കാണ് പോകുന്നതെന്ന് ഇവര്‍ക്ക് കാണാനാവില്ല.
ഇവരോട് ഏറ്റവുമടുപ്പമുള്ള ജീവനുള്ള ബന്ധുക്കള്‍, "സ്ക്യുഡും" (Squid), നീരാളിയുമാണ്‌ (Octopus).
പരിണാമ കാലത്തിനിടയില്‍, ഇരുവര്‍ക്കും തങ്ങളുടെ പുറംതോടുകള്‍ നഷ്ടമായതാണ്.
"നോട്ടിലസ്"കളുടെ, പ്രധാന ഇരപിടിയന്മാരായി, നീരാളികള്‍ മാറിത്തീര്‍ന്നിരിക്കുന്നു.
വേഷപ്രഛന്നതയില്‍, നീരാളി ഒരു പ്രഗത്ഭനാണ്‌.
"നോട്ടിലസ്"കള്‍ (Nautilus), നീരാളിയില്‍ നിന്നും, പൂര്‍ണ്ണമായി വിട്ടു നില്‍ക്കും.
ഇവരുടെ ചെറിയ സ്പര്‍ശിനികളില്‍, വളരെ വികാസം പ്രാപിച്ച "രാസ മാപിനി"കളുണ്ട് (Chemical Sensor).
ഈ "രാസ മാപിനി"കള്‍ക്ക്, ഇരയുടേയും, ഇരപിടിയന്‍റെയും, സാന്നിധ്യം തിരിച്ചറിയാനാകും.
മണ്ണ് കുഴിക്കാനായി, തങ്ങളുടെ ജലധാരകളെ (Water Jet) ഇവര്‍ ഉപയോഗിക്കുകയാണ്.
നീന്താനായി, വളരെ കുറച്ച് ഊര്‍ജ്ജം മാത്രം ചിലവഴിക്കുന്നതിനാല്‍...
മാസത്തില്‍ ഒരിക്കല്‍ മാത്രമേ, ഇവര്‍ക്ക് ഭക്ഷണം ആവശ്യമുള്ളു.
എന്തോ ഭക്ഷണം ലഭിച്ചത് നന്നായി.
പ്രഭാതം എത്തുന്നതിനാല്‍, ആഴമേറിയ ജലത്തിലേക്ക്...
നീരാളിക്ക് മടങ്ങി പോകേണ്ടതുണ്ട്.
30 മൈലുകള്‍ക്കകലെ, "സ്ക്യുഡ്"കളുടെ (Squid) കൂട്ടങ്ങള്‍, ഉപരിതലത്തിനടുത്തേക്ക് ഉയരുകയാണ്.
രാത്രിയാകുന്നതോടെ, "പ്ലാങ്ക്റ്റനു"കള്‍ക്കിടയിലെ (Plankton) ചെറിയ മീനുകളെ പിടിക്കുകയാണിവര്‍. പക്ഷേ, ഇവര്‍ കനത്ത ജാഗ്രതയിലാണ്.
പസഫിക്കിലെ, "സ്പോട്ടഡ് ഡോള്‍ഫിനാണിത് (Spotted Dolphin).
"സോണാര്‍" (Sonar) ഉപയോഗിച്ച്, ഡോള്‍ഫിനുകള്‍ വഴികണ്ടെത്തും.
കൂടുതല്‍ സമയവും, കൂട്ടമായിട്ടാണ് ഡോള്‍ഫിനുകള്‍ പ്രവര്‍ത്തിക്കുന്നത്. ഒരേ സമയം ആക്രമണം നടത്തി...
ഇരയെ, ഇവര്‍ ആശയക്കുഴപ്പത്തിലാക്കും.
നേരം പുലരുന്നതോടെ, ഇരുട്ടില്‍ അഭയം തേടാനായി...
സമുദ്രത്തിനടിയിലേക്ക്, എല്ലാവരും പിന്‍വാങ്ങുകയാണ്.
ഒറ്റപ്പെട്ട, ഇത്തരം ചില അഗ്നിപര്‍വ്വതങ്ങള്‍...
സമുദ്ര നിലത്ത് നിന്ന്, 9,000 മീറ്ററുകളോളം ഉയരുകയും, ഉപരിതലത്തിനടുത്തേക്ക്‌ എത്തുകയും ചെയ്യും.
എല്ലാ ദിവസവുമുള്ള സൂര്യപ്രകാശത്തിന്‍റെ ശക്തിയാല്‍...
കൊടുമുടികള്‍ക്ക് ചുറ്റും, കടല്‍ ജീവിതം വളരെ സമൃദ്ധമായി പുഷ്ട്ടിപ്പെടും.
അഗ്നിപര്‍വ്വതം, പോഷണങ്ങളെ ഉപരിതലത്തിലേക്ക് കൊണ്ടു വരുമെന്നതിനാല്‍, മത്സ്യങ്ങള്‍ ഇവിടെ കൂട്ടം ചേര്‍ന്നിരിക്കുകയാണ്.
"പ്ലാങ്ക്റ്റനു"കളുടെ (Plankton) അഭിവൃദ്ധിയ്ക്കും, ഇത് കാരണമാകും.
സമുദ്രത്തിലെ ഒരു നാടോടിയായ, "മോള മോള"യാണിത്‌ (Mola Mola).
"റീഫ്" മത്സ്യത്താല്‍ (Reef Fish) വൃത്തിയാക്കപ്പെടാനായി, "മോള മോള", പര്‍വ്വതത്തിന്‍റെ അരികില്‍ തടയപ്പെട്ടിരിക്കുകയാണ്.
"മോള മോള"യുടെ ശരീര ഭാഗങ്ങളില്‍ നിന്ന്, നാര് പോലെയുള്ള പരാന്നഭോജികളെ (Parasite), "ബട്ടര്‍ഫ്ലൈ" മത്സ്യം (Butterfly-Fish) കൊത്തിയെടുക്കും.
ആയിരം മീറ്ററുകള്‍ക്കും താഴെ, "ജെല്ലിമത്സ്യ"ങ്ങളെ (Jellyfish) ഭക്ഷണമാക്കിയാണ്, ഈ ഭീമന്‍ മത്സ്യം ജീവിക്കുന്നത്.
ഇവിടുത്തെ ജലം, 20 ഡിഗ്രിയോളം തണുത്തതാണ്.
അതുകൊണ്ട് തന്നെ, തൊലിപ്പുറത്തുള്ള ഉരസല്‍, ആഴങ്ങളില്‍ കൂടുതല്‍ ആക്രമണം നടത്തുന്നതിന് മുന്‍പുള്ള...
ചെറിയൊരു വ്യായാമമായി, ഇവര്‍ ഉപയോഗപ്പെടുത്തും.
ഈ അഗ്നിപര്‍വ്വതത്തിന്‍റെ ശിഖരം, സമുദ്രത്തിന്‍റെ ഉപരിതലത്തിന് മുകളിലേക്ക് ഉയര്‍ന്നിരിക്കുകയാണ്.
ഈ ശിഖരം, "അസെന്‍ഷന്‍" ദ്വീപ്‌" (Ascension Island), എന്നാണറിയപ്പെടുന്നത്.
കരയില്‍ നിന്നും 800 മൈലുകള്‍ അകലെയുള്ള ഈ ദ്വീപ്‌, ദീര്‍ഘദൂര യാത്രികര്‍ക്ക്, മര്‍മ്മപ്രധാനമായൊരു അഭയസ്ഥാനമാണ്.
"ഫ്രിഗേറ്റ്" പക്ഷികള്‍ക്ക് (Frigatebird), മാസങ്ങളോളം തുടര്‍ച്ചയായി, കടലിനു മുകളിലെ ആകാശത്തില്‍ ചിലവഴിക്കാനാകും.
പക്ഷേ, കൂടുകൂട്ടല്‍ സമയത്ത്, സമുദ്രത്തിന്‍റെ എല്ലായിടവും നിന്ന്, ഇവര്‍ "അസെന്‍ഷന്‍" (Ascension) ദ്വീപിലേക്ക് എത്തും.
അഗ്നിപര്‍വ്വത ചാരവും, ലാവയുമുള്ള, ദ്വീപിന്‍റെ തരിശായ ചരിവുകള്‍...
ഒരു കൂടിനുള്ള മികച്ച സ്ഥലമായിട്ട്, തോന്നിയേക്കാം.
പക്ഷേ, കൂടുതല്‍ ഒറ്റപ്പെട്ട സ്ഥലമാണ്, "ഫ്രിഗേറ്റ്" കടല്‍പക്ഷികള്‍ (Frigate) തിരഞ്ഞെടുക്കുക.
"അസെന്‍ഷന്‍" (Ascension) ദ്വീപിന്‍റെ തീരത്തുള്ള, ഏകാന്തമായ ഈ സ്തംഭമാണ്, "ബോട്ട്സ്വെയിന്‍ ബേഡ്" ദ്വീപ്‌ (Boatswain Bird Island).
ചിറകുകള്‍ക്കിടയിലെ ദൂരമനുസരിച്ച് ആപേക്ഷികമാണെങ്കിലും, ലോകത്തെ ഏറ്റവും ഭാരം കുറഞ്ഞ പക്ഷികളാണ് "ഫ്രിഗേറ്റുകള്‍" ( Frigate).
നിസ്സാരമായ അധ്വാനത്താല്‍, ആഴ്ച്ചകളോളം ഉയര്‍ന്നു പറക്കാന്‍ ഇവര്‍ക്ക് കഴിയും.
നിലത്തെ തിരക്കുള്ള പക്ഷി കോളനികളേക്കാള്‍, ആകാശത്താണ് ഇവര്‍ ജീവിക്കുന്നതെന്ന് തോന്നാം.
പക്ഷേ, കൂട് വെയ്ക്കേണ്ടത് അത്യാവശ്യമാണ്.
അറ്റ്ലാന്റിക് പ്രദേശത്തിന്‍റെ എല്ലാ ഭാഗത്തും നിന്നാണ്, "ഫ്രിഗേറ്റു"കളുടെ (Frigate) ഏക കോളനിയിലേക്ക്, ഇവര്‍ എത്തിയിരിക്കുന്നത്.
"ബൂബി" കടല്‍പക്ഷികളും (Booby), ഇവിടെയുണ്ട്.
ലോകമെമ്പാടുമുള്ള കടല്‍പക്ഷികള്‍, കുഞ്ഞുങ്ങളെ വളര്‍ത്താനായി ഇത്തരം, ഒറ്റപ്പെട്ട ദ്വീപുകളാണ് തിരഞ്ഞെടുക്കുക.
പ്രജനത്തിനായി, നീന്തല്‍ക്കാരും "അസെന്‍ഷന്‍" (Ascension) ദ്വീപിലേക്ക് എത്താറുണ്ട്.
ഒരു പച്ച പെണ്‍ ആമ, തീരത്തേക്ക് എത്തിയിരിക്കുന്നു.
രണ്ടു മാസത്തിനിടയില്‍, ഒരിക്കല്‍പ്പോലും അവള്‍ ഭക്ഷണം കഴിച്ചിട്ടില്ല.
തന്‍റെ ഇരതേടല്‍ നിലങ്ങളില്‍ നിന്ന്, 1,000 മൈലുകളോളം ഇവള്‍ സഞ്ചരിച്ചിരിക്കാം.
ആമ വംശക്കാര്‍ നടത്തുന്ന, ഏറ്റവും വലിയ യാത്രയാണിത്.
മറ്റൊരുപാട് പേരും, മണല്‍ നിറഞ്ഞ സമുദ്ര നിലത്ത്, വിശ്രമിക്കുന്നുണ്ട്.
സുരക്ഷിതരായി തീരത്തേക്കെത്താമെന്നതിനാല്‍, രാത്രിയുടെ ഇരുട്ടിനായി കാത്തിരിക്കുകയാണിവര്‍.
കുറച്ച് ആഴ്ച്ചകള്‍ക്കു മുന്‍പ്, ഋതുവിന്‍റെ തുടക്കത്തില്‍ സൃഷ്ട്ടിക്കപ്പെട്ട മുട്ടകള്‍...
വിരിയാന്‍ തുടങ്ങിയിരിക്കുന്നു.
രാത്രിയിലാണ്, കൂടുതല്‍ മുട്ടകളും വിരിയുന്നത്.
ഇപ്പോള്‍, പകല്‍ വെളിച്ചത്തില്‍, കുഞ്ഞുങ്ങള്‍ വളരെ ഗുരുതരമായ അപകടാവസ്ഥയിലാണ്.
കഴിയാവുന്നത്രയും വേഗതയില്‍, അവര്‍ കടലിലേക്ക്‌ എത്തിയേ പറ്റൂ.
പക്ഷേ, അവരുടെ പരീക്ഷണങ്ങള്‍ തുടങ്ങിയിട്ടേ ഉള്ളു.
ഒരു പാട് പേര്‍, ശക്തമായ തിരമാലകളില്‍ മുങ്ങിപ്പോവും.
വരാന്‍ പോകുന്ന 20 വര്‍ഷത്തിനുള്ളില്‍, ഇവരില്‍ ബഹുഭൂരിപക്ഷവും, അനിവാര്യമായ മരണത്തിന് കീഴടങ്ങും.
പക്ഷേ, അതിജീവിക്കുന്നവര്‍, അവര്‍ മുട്ട വിരിഞ്ഞ അതേ തീരങ്ങളിലേക്ക്...
അവരുടെ അമ്മമാര്‍ മുന്‍പ് ചെയ്തത് പോലെ, ആത്യന്തികമായ തിരിച്ചു വരവ് നടത്തും.
"തുറന്ന സമുദ്രത്തി"ലെ (Open Ocean), ആയിരക്കണക്കിന് മൈലുകള്‍ക്ക് കുറുകേ...
അവര്‍ എങ്ങനെയാണ്, തങ്ങളുടെ മടക്ക വഴി കണ്ടെത്തുന്നതെന്ന്, നമുക്കിപ്പോഴും അറിയില്ല.
ഒരു "ഫ്രിഗേറ്റ്" പക്ഷി (Frigate), ഉയര്‍ന്നിരിക്കുന്നു.
ഉപരിതലത്തിന്‍റെ ആഴത്തിലെവിടെയോ...
"ഫ്രിഗേറ്റി"ന്‍റെ (Frigate), അനിവാര്യമായ ഭക്ഷണമുണ്ട്.
പക്ഷേ, എവിടെയാണത്?
സമുദ്രത്തിനു മുകളിലൂടെ പറക്കുന്നവര്‍ക്ക്...
ഭക്ഷണത്തിന്‍റെ അടയാളങ്ങള്‍ കണ്ടെത്താന്‍ കഴിഞ്ഞേ പറ്റൂ. അല്ലെങ്കില്‍, മരണമാണ് കാത്തിരിക്കുന്നത്.
സൂക്ഷ്മമായ കണ്ണുകള്‍, മെക്സിക്കന്‍ തീരത്തു നിന്നും 100 മൈലുകള്‍ക്കകലെ, ചില ചലനങ്ങള്‍ കണ്ടെത്തിയിരിക്കുന്നു.
3 മീറ്റര്‍ നീളമുള്ള "സെയില്‍ഫിഷ്" (Sailfish), ഇരയ്ക്കടുത്തേക്ക് അടുക്കുകയാണ്.
ഇരയെ കൊല്ലാനുള്ള ഊര്‍ജ്ജം മാത്രമേ, ഇവര്‍ ഉപയോഗിക്കുകയുള്ളു.
ചിറകുകള്‍ ഉപയോഗിച്ചുള്ള, ഒരടി പോലും ഇവര്‍ പാഴാക്കാറില്ല.
ഏതാണ്ട് നൂറിനടുത്തുള്ള "സെയില്‍ഫിഷ്" മത്സ്യങ്ങള്‍ (Sailfish), "ബെയിറ്റ്ഫിഷ്‌"കളുടെ (Baitfish) കൂട്ടത്തെ വളഞ്ഞിരിക്കുകയാണ്.
ഇത്രയും വേട്ടക്കാരെ, ഒരിടത്ത് കാണുകയെന്നത് അപൂര്‍വ്വമാണ്.
ഇരകളെ കൂട്ടമായി മാറ്റാന്‍, മുതുകു ഭാഗത്തെ തങ്ങളുടെ ഭീമന്‍ ചിറകുകള്‍ (Dorsal Fin), ഇവര്‍ ഉയര്‍ത്തും.
ഒരു "സെയില്‍ഫിഷി"ന്‍റെ (Sailfish) സമയം തെറ്റിയ ആക്രമണം, മറ്റൊരാളുടെ മരണത്തിന് കാരണമായേക്കും.
പക്ഷേ, ഓരോ "സെയില്‍ഫിഷും", നിരന്തരമായി തങ്ങളുടെ നിറം, നീലയില്‍ നിന്നും രേഖാങ്കിതമായും, ഒടുവില്‍ കറുപ്പിലേക്കും മാറ്റിക്കൊണ്ടിരിക്കുകയാണ്.
ഇതുമൂലം, "സെയില്‍ഫിഷി"ന്‍റെ (Sailfish) ലക്ഷ്യങ്ങളെക്കുറിച്ച്, പങ്കാളികള്‍ക്ക് മുന്നറിയിപ്പ് ലഭിക്കുകയും, ഒപ്പം, ഇര ആശയക്കുഴപ്പത്തിലാവുകയും ചെയ്യും.
"ബെയിറ്റ്ഫിഷ്‌"കളുടെ (Baitfish) കൂട്ടം, ഉപരിതലത്തിനടുത്തേക്ക് തുരത്തപ്പെടുന്നതോടെ, കടല്‍പക്ഷിയുടെ ആക്രമണ പരിധിയിലേക്ക് അവര്‍ എത്തിച്ചേര്‍ന്നിരിക്കുകയാണ്.
ഇവിടെ, ഈ "തുറന്ന കടലില്‍"‍, "ബെയിറ്റ്ഫിഷ്‌"കള്‍ക്ക് (Baitfish) ഒളിച്ചിരിക്കാന്‍ സ്ഥലമൊന്നുമില്ല.
"സെയില്‍ഫിഷു"കളുടെ (Sailfish) ജീവിതം, വളരെ ചലനാത്മകമാണ്.
അതിജീവിക്കണമെങ്കില്‍, ഓരോ ദിവസവും ഇവര്‍ ഇരയെ കണ്ടെത്തേണ്ടതുണ്ട്.
അതുകൊണ്ട് തന്നെ, ഇവരുടെ ജീവിതം നിരന്തരമായ യാത്രയിലാണ് ചിലവഴിക്കപ്പെടുന്നത്.
നമ്മുടെ ഗ്രഹത്തിലെ, ജീവന്‍ വളരുന്ന സ്ഥലങ്ങളില്‍, 90 ശതമാനത്തിലധികവും സമുദ്രങ്ങളിലാണ്.
ഭൂമിയില്‍ ജീവിച്ചിരുന്ന മൃഗങ്ങളില്‍, ഏറ്റവും വലുതും...
നിലവിലെ ഏറ്റവും വലിയ ജീവിയുമായ...
"നീലത്തിമിംഗല"ത്തിന്‍റെ (Blue Whale) വീടും കൂടിയാണിത്.
ചിലതിന്, ഏതാണ്ട് 200 ടണ്ണിനടുത്ത് ഭാരമുണ്ട്.
ഏറ്റവും വലിയ "ദിനോസറി"നേക്കാള്‍ (Dinosaur)‍, രണ്ടിരട്ടി വലിപ്പം ഇവയ്ക്കുണ്ട്.
ഇത്രയും വലിപ്പമുണ്ടെങ്കിലും, വിശാലമായ സമുദ്രത്തില്‍...
അവര്‍ എവിടെയൊക്കെ സഞ്ചരിക്കുന്നുവെന്ന്, നമുക്കിപ്പോഴും കാര്യമായ അറിവില്ല.
ഇവര്‍, പ്രജനനത്തിനായി എവിടേക്കു പോകുന്നുവെന്ന കാര്യത്തിലും, നമ്മുടെ അറിവ് ശൂന്യമാണ്.
ഭൂമിയിലെ ഏറ്റവും വലിയ മൃഗമായ തിമിംഗലം...
ചെമ്മീന്‍ പോലെയുള്ള "കവച ജന്തു വര്‍ഗ്ഗത്തില്‍"പ്പെട്ട (Crustacean), ഏറ്റവും ചെറിയ ജീവികളിലൊന്നായ, "ക്രില്ല്"കളെ (Krill) മാത്രമാണ് ഭക്ഷിക്കുന്നത്.
ഒരൊറ്റ കവിളില്‍, ടണ്‍ കണക്കിന് ജലം, ഇവര്‍ തങ്ങളുടെ പൊള്ളയായ തൊണ്ടയിലേക്കെത്തിക്കുകയും...
ജലത്തിലുള്ള വസ്തുക്കളെ, അരിച്ചു കളയുകയും ചെയ്യും.
ഓരോ ദിവസവും, ഓരോ നീലത്തിമിംഗലവും 4 മില്യന്‍ "ക്രില്ല്"കളെ (Krill) അകത്താക്കാറുണ്ട്.
സമുദ്രത്തിന്‍റെ നിരന്തരമായ ഫലപുഷ്ട്ടിയാണ്, ഇത്തരം ബൃഹത്തായ വിളവെടുപ്പുകളെ നിലനിര്‍ത്തുന്നത്.
പക്ഷേ, ഇപ്പോഴത്തെ ആഗോള മാറ്റങ്ങള്‍, "പ്ലാങ്ക്റ്റനു"കളുടെ (Plankton), ഇത്തരം മഹത്തരമായ അഭിവൃദ്ധികള്‍ക്ക് ഭീഷണിയാകുന്നുണ്ട്.
തിമിംഗലങ്ങളുടെ നിലനില്‍പ്പും, ഈ അഭിവൃദ്ധിയെ ആശ്രയിച്ചാണുള്ളത്.
ഒരു പാട് അകലെയല്ലാത്ത ഒരു കാലത്ത്...
300,000 നീലത്തിമിംഗലങ്ങള്‍, സമുദ്രങ്ങളില്‍ അലയുന്നുണ്ടായിരുന്നു.
ഇന്ന്, ഈ കണക്കിന്‍റെ 3 ശതമാനത്തില്‍ താഴെ മാത്രമാണ്, അവശേഷിക്കുന്നത്‌.
നമ്മുടെ ഗ്രഹം, ഇപ്പോഴും അത്ഭുതങ്ങളാല്‍ നിറഞ്ഞതാണ്‌.
ഈ അത്ഭുതങ്ങളെ പഠിക്കുന്തോറും, അറിവിനൊപ്പം, ശക്തിയും കൂടിയാണ്, നമ്മള്‍ ആര്‍ജിക്കുന്നത്.
തിമിംഗലങ്ങളുടെ ഭാവി മാത്രമല്ല, ഇന്ന് നമ്മുടെ കയ്യിലുള്ളത്.
സ്വാഭാവിക പ്രകൃതിയുടേയും, നമ്മുടെ ഗ്രഹത്തിന്‍റെ എല്ലാ ഭാഗങ്ങളുടേയും അതിജീവനം, നമ്മുടെ കൈകളില്‍ തന്നെയാണുള്ളത്.
നമുക്കത് നശിപ്പിക്കുകയോ, നിലനിര്‍ത്തുകയോ ചെയ്യാം.
തീരുമാനം നമ്മുടേതാണ്.
Join MSone - Malayalam Subtitle for Everyone www.facebook.com/groups/MSONEsubs